Discuție:Ioana Nicolaie

message: Avem o problemă la acest articol. Doi editori (Mayuma123 şi 213.37.40.238) au adăugat următoarele informaţii:
"[Ioana Nicolaie] a fost căsătorită cu poetul Gelu Vlaşin. Actualmente este căsătorită cu poetul şi prozatorul Mircea Cărtărescu."
Un utilizator a şters cele două fraze. Eu am anulat modificarea şi am întrebat utilizatorul respectiv "Ce era în neregulă cu cele două fraze?". Ca răspuns utilizatorul s-a recomandat ca fiind chiar Ioana Nicolaie şi mi-a lăsat pe pagina mea de discuţii următorul mesaj:
"[...] Nu cred ca intr-un articol de dictionar este relevanta aceasta specificare. Ea tine de spatiul intim si nu de cel larg cultural! Sper sa cititi acest mesaj si sa-mi respectati optiunea! Cu bine, Ioana Nicolaie"
Pe de o parte personalităţile care îşi au propriile articole biografice în Wikipedia nu pot decide ce trebuie pus şi ce nu trebui pus în aceste articole. În orice caz, nu mai mult decît orice alt utilizator.
Pe de altă parte cele două informaţii, ca tot restul articolului, au fost adăugate fără o sursă (din nou necesitatea de a cita sursele!) şi deci nu ştim dacă ele sînt informaţii publice sau private.
O a treia chestiune este dacă informaţiile cu pricina sînt de natură enciclopedică sau nu. Eu tind să cred că merită să le avem în articol, aşa cum în multe alte articole biografice spunem cine au fost părinţii, copiii şi alte rude ale celor prezentaţi. Mai mult, e vorba de doi poeţi care au la rîndul lor articole la Wikipedia.
Aş vrea să aflu şi opinia altora în privinţa asta. Deocamdată am scos din articol cele două fraze, pentru că nu avem surse care să dovedească faptul că nu Wikipedia le-a publicat în premieră. Dacă găsim astfel de surse propun să reintroducem informaţiile. — AdiJapan ☎ 15 aprilie 2006 20:47 (EEST)
thread_title: Informaţii enciclopedice?

message: Regretăm faptul că tu consideri că cele două fraze, de altfel adevărate şi justificate prin surse literare, vezi C.V. ul din Ferestre 98 şi articolele, recenziile unor volume de pe Internet, ţi-ar aduce o atingere a imaginii. Am decis să elimin menţionarea primei căsătorii, deşi era un simplu fapt divers, dar cea de-a doua rămâne valabilă. E o simplă informaţie de stare civilă, şi în cazul altor scriitori căsătoriţi cu alţi scriitori a fost furnizată o asemenea informaţie. Personal nu văd ce ţi-ar fi putut displace dar asta e o altă problemă.
Mayuma | msg. 15 aprilie 2006 23:25 (EEST)
replies: text: Mayuma, ai decis să reintroduci una dintre informaţiile scoase, dar n-ai precizat sursa. Ca atare putem fi acuzaţi că publicăm informaţii personale care nu au apărut nicăieri altundeva. Te-aş ruga să adaugi o secţiune de bibliografie care să susţină informaţia respectivă, ca de altfel şi restul de afirmaţii din articol. Este o cerinţă nu doar legitimă, ci de asemenea necesară, pentru că ajută la rezolvarea unei dispute. — AdiJapan ☎ 16 aprilie 2006 08:25 (EEST)
E foarte simplu, în "Ferestre 98" numele autoarei era Ioana Vlaşin, iar sursa este chiar notiţa biografică publicată în volum. După divorţ a revenit la numele Ioana Nicolaie, numele de fată. In privinţa celui de-al doilea aspect iata un citat din ziarul Gândul:
Printre autorii care şi-au citit poeziile dragi s-au numărat Claudiu Komartin, Ioan Es. Pop, Ioana Nicolaie, Iolanda Malamen, Lucian Vasilescu, Marin Mincu, Mihai Gălăţanu, Nicolae Ţone, Nora Iuga, Răzvan Ţupa şi Ruxandra Novac. Un moment pe placul celor prezenţi l-a constituit lectura Simonei Popescu. Aceasta a preferat să citească, spre deliciul spectatorilor, câteva fragmente din compunerile unor elevi din Iordăcheanu, incluse în cartea ei „Noapte sau zi”. Culese pe vremea când scriitoarea era profesoară navetistă, textele dădeau glas viselor curioase, amuzante, înduioşătoare, povestite de copii care, potrivit convingerii scriitoarei, sunt foarte asemănători celor din Năneşti. La evenimentul care i-a avut ca organizatori pe poeţii Elena Vlădăreanu, Constantin Vică şi Dan Mircea Cipariu s-a aflat pentru o perioadă şi Mircea Cărtărescu, care nu a citit însă, ci a însoţit-o pe soţia sa, Ioana Nicolaie. Proiectul “Literatură pentru viaţă” a promovat mesajul: “Chiar dacă scriitorii nu au bani, pot dovedi că ştiu ce înseamnă solidaritatea”. Linkul este 
[]. Sper că aceste date sunt suficiente. By the way, m-am săturat de această cenzură, fiecare autor are dreptul să-;i apere imaginea cum vrea dar aici sunt informaţii adevărate!!!
Mayuma | msg. 16 aprilie 2006 09:22 (EEST)

text: Am adăugat datele de mai sus în secţiunea de bibliografie din articol. În ce priveşte căsătoria cu Gelu Vlaşin nu mi-e clar dacă informaţia a fost tipărită ca atare în Ferestre 98 sau e deducţia lui Mayuma, bazată pe numele de familie. O deducţie echivalează cu cercetare originală, ceea ce nu ne putem permite oricît de evidentă ar fi corectitudinea ei.

text: O rugăminte pentru Mayuma: pe cît posibil este de dorit ca în toate articolele să fie menţionate sursele de informaţii. Nu numai că se evită astfel de situaţii, dar aşa este corect şi aşa cere politica Wikipedia. Altfel se pot pune oricînd la îndoială informaţiile din articole. — AdiJapan ☎ 16 aprilie 2006 10:21 (EEST)
replies: text: :La o simplă căutare pe google, găseşti interviuri ale Ioanei Nicolaie, în care date cu caracter personal au fost făcute publice - căsătoria cu Mircea Cărtărescu. Ioana Nicolaie n-a contestat informaţia ci n-o "consideră relevantă". Aici, avem o pagină de prezentare a poetei Ioana Nicolaie. Este reprezentativ faptul că a fost căsătorită de două ori, cu cine este căsătorită? Personal cred că deloc. Rămîne la aprecierea editorului? Chiar şi aşa, după 6 luni, un an, alt editor adaugă informaţia, care este publică şi este reală.

text: :Oricum, aşa cum e pusă acum informaţia, în prima propoziţie după ce se spune că este o poetă din România, să se spună că e soţia nu-ştiu-cui, pare o informaţie dintr-o revistă de scandal. Calitatea de poet (care e scopul paginii în wikipedia) nu se transmite prin simpla convieţuire. - Laurap\ mesaj 16 aprilie 2006 10:35 (EEST)
thread_title: Dragă Ioana Nicolaie

message: Wikipedia e o bază de date liberă. Informaţia nu o fi relevantă pentru Ioana Nicolaie, dar e relevantă pentru cititori. Aceştia au acest drept, să fie informaţi corect. A fi căsătorit cu cineva nu e deloc o informaţie din revistele de scandal. Eu cred că nu trebuie să protejăm informaţii de genul acesta, din moment ce ele sunt publice oricum. Iar cererea respectivă sună ca o tentativă de cenzură. Faptul că doi scriitori formează o familie e întotdeauna mai relevant pentru specialişti în domeniu, critici sau istorici literari, decât pentru cei doi. E domeniul meu de expertiză, crede-mă!
Mayuma | msg. 16 aprilie 2006 11:08 (EEST)
replies: text: Eu, dimpotrivă, cred că informaţia cu cine e căsătorită are relevanţă pentru Ioana Nicolaie şi n-are relevanţă pentru cititori. N-am spus că "a fi căsătorit cu cineva (...) este o informaţie din revistele de scandal" ci faptul că în pagina de prezentare a poetei, prima informaţie, cea care trebuie să sintetizeze scopul prezenţei într-o enciclopedie, este informaţia cu soţia lui MC, informaţie ce pare dintr-o revistă de scandal. Prin urmare, iată de ce Ioana Nicolaie apare aici. Tot informaţie publică şi reală este că poartă la pantofi măsura 38. De ce nu scriem şi asta? sau că şi-a făcut vacanţa din anul 1999 la Madrid? Mi-ar plăcea să cred că cititorii pentru care au relevanţă lucrurile astea, nu intră des pe aici. - Laurap\ mesaj 16 aprilie 2006 11:32 (EEST)
replies: text: :Îi dau dreptate Laurei că articolul trebuie să se învîrtească în jurul motivului pentru care Ioana Nicolaie are articol în Wikipedia: faptul că e poetă. În aceeaşi ordine de idei cred că informaţia despre soţul ei (şi cea despre fostul soţ) s-ar putea să se lipească în introducere precum nuca în perete. Probabil că la "Biografie" ar sta mult mai bine.

text: :Nu sînt însă de acord să scoatem informaţia cu totul, şi de data asta trebuie să-i dau dreptate lui Mayuma. Poate informaţia n-ar fi fost relevantă dacă Ioana Nicolaie era căsătorită cu un om "obişnuit", dar fiind vorba de doi poeţi, ambii cu articole în Wikipedia, informaţia mi se pare demnă de menţionat, incomparabil mai mult decît măsura la încălţăminte.

text: :Încă două vorbe: presupun că personalităţi precum Michael Jackson, Saddam Hussein, Bill Clinton etc, ar avea obiecţii privind ponderea anumitor informaţii din articolele despre ei. Asta însă nu le dă dreptul să decidă ei proporţia cea "dreaptă". Scuze pentru paralelă, dar ce vreau să spun este că autobiografiile nu se pot scrie obiectiv. Cealaltă vorbă este că dacă măcar o parte dintre cititori vor să ştie despre căsătoria celor doi poeţi atunci merită s-o includem. De altfel articolul despre Mircea Cărtărescu conţine această informaţie. — AdiJapan ☎ 16 aprilie 2006 12:16 (EEST)

text: M-am gîndit şi eu că ar putea veni Adrian Păunescu să ne ceară să scoatem anumite pasaje, de aceea sînt într-o dilemă din care nu pot ieşi. -Laurap\ mesaj 16 aprilie 2006 12:38 (EEST)
replies: text: :Laura, nu mai e o dilemă. Tocmai am primit un mesaj de la Ioana Nicolaie, în care îmi spune: "Multumesc pentru discutie! Daca voi ati hotarit asa, asa sa fie! N-am scris, cred, nicaieri ca am fost casatarita cu Gelu Vlasin - nici macar in Ferestre 98! N-am ascuns niciodata ca Mircea Cartarescu este sotul meu, dar am preferat pe cit posibil sa disociez in plan literar numele meu de al lui. Din varii motive! Sigur ca istoriile literare nu vor rata informatia! Cu bine, Ioana Nicolaie"

text: :Deci cu atît mai mult nu e nevoie să ne facem griji în privinţa introducerii în articol a informaţiei despre Mircea Cărtărescu. Despre Gelu Vlaşin rămîne să vedem dacă există surse publicate, şi abia apoi putem scrie în articol şi despre el. — AdiJapan ☎ 16 aprilie 2006 17:09 (EEST)
Cred că deja povestea asta a luat o amploare prea mare. Este vorba de un detaliu infinitezimal, în fond ar putea rămîne doar prezentat în pagina de discuţii. Nimeni nu a dorit să aducă vreo ofensă imaginii nimănui, s-ar putea să fie doar o problemă de auto-identitate, de interes pentru psihanaliză. Cred că scriitorii români au nişte tendinţe spre paranoia, dar asta-i cam demultişor poveste. Dacă decizia e una democrată, propun să lăsăm aceasta poveste baltă, sunt lucruri mai importante la ordinea zilei decât starea civilă a Ioanei Nicolaie. De exemplu să ne ocupăm de cioturi... Mayuma | msg. 17 aprilie 2006 10:25 (EEST)
thread_title: Puncte de vedere